**VJEČNI SIMBOL SLOBODE**

 Kada kažem Vukovar, u glavi mi se vrte: pucnjava, srušene kuće i žrtva. Nekad se pitam : „Zašto bi netko drugi uzeo nekome život?“ Jer imamo samo jedan život koji nam je darovan. Sjetim se ljudi u bolnicama koje su imale poteškoće. Zamislim u glavi i kažem: „Zar im je to tako lijepo, zar su toliko bezobrazni, bez imalo duše i srca za te ljude koji su poginuli?, Zašto im je toliko važno zauzeti tuđi grad, a pogotovo tuđe žrtve. Nekad se upitam, „pa zar postoje takvi ljudi?“

 Vukovar se dan danas obnavlja. Na dan kada se obilježava sjećanje na Vukovar, osjetim tu bol kada su neprijatelji bombardirali kuće, zgrade i bolnice. Osjetim bol žrtava. Krik majke. A kada mislim o prijašnjem Vukovaru, sjetim se smijeha djece, smijeha majke, oca i bake. To je bilo sve do Domovinskog rata, kada je došla zima. Onima koji vole ratovati, poručila bih da na svijetu postoje sreća, mir i sloboda. A ne da bude tuge, žrtava, dječjeg plača i uništenih igračaka. Bilo je tada trudnih majki, tek rođene djece, a Hrvatska se hrabro borila. Puno ljudi krenulo je braniti Hrvatsku, puno ih je i poginulo, plakalo, žrtvovalo se kako bi obranili domovinu.

 Ja sam sretna što živim u miru i radosti. Ali nekad se ne zna što drugi čovjek smišlja. I nekad se u životu neke stvari ne mogu izbjeći. Za vodotoranj koji je bio pun rupa i ostao vječni simbol slobode, zapalimo svijeće. Sjetimo se i obilježimo taj dan.

 Mia Mila Šišara, 4.A